Fra den 5. maj til 29. juni udstiller den danske samtidskunstner Dennis Siede i Mariagerfjord. Dennis Siedes hjemmeside hedder haervaerk.dk og er en klar reference til Tom Kristensens samtidsroman af samme navn. Dennis Siede prøver ligesom Tom Kristensen at kortlægge det moderne menneskes kamp mod en verden i opløsning og udvikling. Sådan beskriver Kjeld Nissen fra Mariagerfjord Kunstforening kunstneren. Udstillingen kommer til at rumme mange elementer. Lige fra klassiske malerier og skulpturer til videoinstallationer og streetart. Ved lanceringen af udstillingen den 5. maj klokken 11 vil Dennis Siede selv deltage og forklare elementerne for de fremmødte.

Referat:
Dennis Siede udstiller "Hærværk" i Kunstetagerne i Hobro.